62019CJ0868_INF
A Bíróság (hetedik tanács) 2021. április 15‑i ítélete – Finanzamt für Körperschaften Berlin
(C‑868/19. sz. ügy) (
1
)
„Előzetes döntéshozatal – Hozzáadottérték‑adó (héa) – 2006/112/EK irányelv – 9. cikk – Adóalanyok – 11. cikk – A tagállamok azon lehetősége, hogy egyetlen adóalanynak tekintsék azokat a személyeket, akik jogilag függetlenek, de pénzügyileg, gazdaságilag és szervezetileg szorosan kapcsolódnak egymáshoz (»héacsoport«) – A »szoros pénzügyi kapcsolatok« fogalma – Azon személyegyesítő társaságok héacsoporthoz való tartozásának a lehetőségét kizáró nemzeti szabályozás, amelyeknek a tagjai az anyavállalat mellett az anyavállalat vállalkozásába nem kizárólag pénzügyi szempontból betagolódó személyek – Jogbiztonság – Az adókikerülés vagy adócsalás megakadályozását célzó intézkedések – Arányosság – Héasemlegesség”
1.
Az adójogszabályok harmonizálása – Közös hozzáadottértékadó‑rendszer – Adóalanyok – Fogalom – A 2006/112 irányelv 11. cikkének első bekezdése – Közvetlen hatály – Hiány
(2006/112 tanácsi irányelv, 11. cikk, első bekezdés)
(lásd: 43. pont)
2.
Az adójogszabályok harmonizálása – Közös hozzáadottértékadó‑rendszer – Adóalanyok – Fogalom – A tagállamok lehetősége, hogy egyetlen adóalanyként kezeljék az egymáshoz szorosan kapcsolódó személyeket – Olyan nemzeti szabályozás, amely valamely személyegyesítő társaság számára azt a lehetőséget, hogy az anyavállalat vállalkozásával együtt olyan személyek csoportját alkossák, amelyeket egyetlen adóalanynak lehet tekinteni, azon feltételhez köti, hogy annak tagjai pénzügyi téren tagolódjanak be az említett vállalkozásba – A jogbiztonság, az arányosság és az adósemlegesség elvére tekintettel való megengedhetetlenség
(2006/112 tanácsi irányelv, 11. cikk)
(lásd: 45–55., 57., 58., 61., 63–65. és 68. pont, valamint a rendelkező rész)
Rendelkező rész
A közös hozzáadottértékadó‑rendszerről szóló, 2006. november 28‑i 2006/112/EK tanácsi irányelvnek a jogbiztonság, az arányosság és az adósemlegesség elvére tekintettel értelmezett 11. cikkét úgy kell értelmezni, hogy azzal ellentétes az olyan nemzeti szabályozás, amely valamely személyegyesítő társaság számára azt a lehetőséget, hogy az anyavállalat vállalkozásával együtt olyan személyeket egyesítő társaságot alkossanak, amelyeket a hozzáadottérték‑adó szempontjából egyetlen adóalanynak lehet tekinteni, ahhoz a feltételhez köti, hogy a személyegyesítő társaság tagjai az anyavállalat mellett kizárólag e vállalkozásba pénzügyi szempontból betagolódó személyek legyenek.
(
1
)	HL C 77., 2020.3.9.